**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL SAVIVALDYBĖS BŪSTŲ IR NEĮRENGTOS PALĖPĖS DALIES PARDAVIMO“ (N)**

**1. Sprendimo projekto esmė tikslai ir uždaviniai.**

 Šiuo sprendimu siekiama įgyvendinti savivaldybės būstų nuomininkų prašymus dėl leidimo įsigyti nuomojamus savivaldybei nuosavybės teise priklausančius būstus, neįrengtos palėpės dalį ir atlikti pardavimo procedūras.

**2. Projekto rengimo priežastys ir kuo remiantis parengtas sprendimo projektas.**

 Klaipėdos miesto savivaldybės administracijai pateikti savivaldybės būstų nuomininkų R. V., M. R., A. G. A .A. ir neįrengtos palėpės bendraturčio N. V. prašymai pirkti nuomojamus savivaldybei nuosavybės teise priklausančius būstus ir neįrengtos palėpės dalį.

Savivaldybės būsto nuomininkė R. V. prašo ir sutinka pirkti rinkos verte nuomojamą, savivaldybei nuosavybės teise priklausantį 54,66 kv. m ploto būstą Kuncų g. 14-*(duomenys neskelbtini)*, Klaipėda. Turto vertintojai UAB „OBER-HAUS“ nekilnojamas turtas nustatė būsto rinkos vertę – 54 080,00 Eur (iš jų 80,00 Eur už būsto vertės nustatymą), kuri atitinka būsto pardavimo kainą. Nuomininkės skolinio įsipareigojimo įvykdymą būsto pirkimui, užtikrina kredito davėjas – „Swedbank“ AB (j. a. k. 112029651). Pateikta 2022 m. birželio 14 d. standartinės informacijos apie kreditą forma.

Savivaldybės būsto nuomininkas M. R. prašo ir sutinka rinkos verte pirkti savivaldybei nuosavybės teise priklausantį 47,36 kv. m ploto būstą Baltijos pr. 83-*(duomenys neskelbtini)*, Klaipėda. Turto vertintojai UAB „OBER-HAUS“ nekilnojamas turtas nustatė būsto rinkos vertę – 59 080,00 Eur (iš jų 80,00 Eur už būsto vertės nustatymą), kuri atitinka būsto pardavimo kainą. Nuomininko skolinio įsipareigojimo įvykdymą būsto pirkimui, užtikrina kredito davėjas – „Swedbank“ AB (j. a. k. 112029651). 2022 m. birželio 13 d. pasirašyta Kredito sutartis Nr. 22-029916-FA.

Savivaldybės būsto nuomininkė A. G. prašo ir sutinka pirkti rinkos verte nuomojamą, savivaldybei nuosavybės teise priklausantį 25,59 kv. m ploto su bendro naudojimo patalpomis būstą Liepų g. 62-*(duomenys neskelbtini)*, Klaipėda. Turto vertintojai UAB „OBER-HAUS“ nekilnojamas turtas nustatė būsto rinkos vertę – 20 080,00 Eur (iš jų 80,00 Eur už būsto vertės nustatymą), kuri atitinka būsto pardavimo kainą. Nuomininkė už perkamą būstą atsiskaitys, sumokant nustatytą kainą po sprendimo priėmimo.

 Savivaldybės būsto nuomininkas A. A. prašo ir sutinka pirkti rinkos verte nuomojamą, savivaldybei nuosavybės teise priklausantį 33,14 kv. m ploto būstą Gedminų g. 2-*(duomenys neskelbtini)*, Klaipėda. Turto vertintojai UAB „OBER-HAUS“ nekilnojamas turtas nustatė būsto rinkos vertę – 36 580,00 Eur (iš jų 80,00 Eur už būsto vertės nustatymą), kuri atitinka būsto pardavimo kainą. Nuomininkas už perkamą būstą atsiskaitys, sumokant nustatytą kainą po sprendimo priėmimo.

 Parduodami būstai nuomojami ne socialinio būsto nuomos sąlygomis, kuriuose nuomininkai išgyvenę ne trumpiau kaip 5 metus.

 Klaipėdos miesto savivaldybei nuosavybės teise priklauso 122/1000 bendrosios dalinės nuosavybės dalys 4,28 kv. m ploto, bendras plotas – 35,12 kv. m neįrengtos palėpės gyvenamajame name Dariaus ir Girėno g. 5-*(duomenys neskelbtini)*, Klaipėda. Klaipėdos miesto savivaldybės administracijos direktoriaus 2022 m. birželio 14 d. įsakymu Nr. AD2-1410 „Dėl turto pripažinimo netinkamu (negalimu) naudoti“, savivaldybei priklausančios 122/1000 neįrengtos palėpės dalys Dariaus ir Girėno g. 5-*(duomenys neskelbtini)*, Klaipėdoje, pripažintos netinkamomis (negalimomis) naudoti reikmėms, susijusioms su savivaldybės butų ar kitų patalpų naudojimu ir pavesta Turto valdymo skyriui turtą parduoti bendraturčiams. Vadovaujantis teisės aktais dėl neįrengtos palėpės dalies pardavimo buvo išsiųstas pasiūlymas kitam neįrengtos palėpės bendraturčiui. Bendraturtis, įsigyti minėtos palėpės dalį, atsisakė. Turto vertintojai UAB „OBER-HAUS“ nekilnojamasis turtas nustatė neįrengtos palėpės 122/1000 dalių Dariaus ir Girėno g. 5-*(duomenys neskelbtini)*, Klaipėdoje, rinkos vertę – 770,00 Eur (iš jų 70,00 Eur už turto vertės nustatymą), kuri atitinka palėpės dalies pardavimo kainą.

 Sprendime nurodytiems 1.1 ir 1.2 papunkčiuose pirkėjams R. V. ir M. R. savivaldybės taryba savo sprendimu turi užtikrinti leidimą įkeisti parduodamus būstus pirkėjų skolinio įsipareigojimo įvykdymui kredito davėjui „Swedbank“ AB (j. a. k. 112029651), numatant, kad nurodytų būstų hipoteka

2

įsigalios, kai bus visiškai atsiskaityta su savivaldybės administracija už perkamą būstą, sumokėta būsto kaina, netesybos ir įvykdytos kitos prievolės.

 Vadovaujantis Lietuvos Respublikos paramos būstui įsigyti ar išsinuomoti įstatymo 25 straipsnio 2 dalies 4 ir 5 punktais, 27 straipsniu, Klaipėdos miesto savivaldybės būsto ir pagalbinio ūkio paskirties pastatų pardavimo tvarkos aprašo, patvirtinto Klaipėdos miesto savivaldybės tarybos 2016 m. gruodžio 22 d. sprendimu Nr. T2-304 „Dėl Klaipėdos miesto savivaldybės būsto ir pagalbinio ūkio paskirties pastatų pardavimo tvarkos aprašo patvirtinimo“ 16.6 papunkčiu ir Klaipėdos miesto savivaldybės administracijos direktoriaus 2022 m. birželio 29 d. įsakymu Nr. AD2-1508 „Dėl parduodamų savivaldybės būstų ir neįrengtos palėpės dalies įkainojimo aktų patvirtinimo“, patvirtinti būstų ir neįrengtos palėpės dalies įkainojimo aktai ir parengtas šis sprendimo projektas.

**3. Kokių rezultatų laukiama.**

 Savivaldybės nuomininkai įsigyja turtą nuosavybės teise.

**4. Sprendimo projekto rengimo metu gauti specialistų vertinimai.**

 Neigiamų specialistų vertinimų negauta.

**5. Išlaidų sąmatos skaičiavimai, reikalingi pagrindimai ir paaiškinimai.**

 Parengtas Klaipėdos miesto savivaldybės administracijos direktoriaus 2022 m. birželio 29 d. įsakymas Nr. AD2-1508 „Dėl parduodamų savivaldybės būstų ir neįrengtos palėpės dalies įkainojimo aktų patvirtinimo“.

**6. Lėšų poreikis sprendimo įgyvendinimui.**

 Sprendimo įgyvendinimui papildomos lėšos nereikalingos.

**7. Galimos teigiamos ar neigiamos sprendimo priėmimo pasekmės.**

 Įgyvendinant šį sprendimą neigiamų pasekmių nenumatoma, teigiamos pasekmės – lėšos, gautos už parduotą turtą – 170 590,00 00 Eur pervedamos į savivaldybės biudžetą ir atskaičius su savivaldybės turto vertės nustatymu susijusias išlaidas – 390,00 Eur, naudojamos socialinio būsto fondo plėtrai.

 Teikiame svarstyti šį sprendimo projektą.

 PRIDEDAMA. Turto vertės nustatymo pažymų kopijos (N) – 5 lapai.

Turto valdymo skyriaus vedėjas Edvardas Simokaitis